L 250/10 Euroopan unionin virallinen lehti 14.9.2006 KOMISSION ASETUS (EY) N:o 1350/2006, annettu 13 päivänä syyskuuta 2006, väliaikaisen polkumyyntitullin käyttöönotosta tiettyjen Kiinan kansantasavallasta peräisin olevien volframielektrodien tuonnissa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suo- jautumisesta 22 päivänä joulukuuta 1995 annetun neuvoston asetuksen (EY) N:o 384/96 ('), jäljempänä perusasetus', ja erityisesti sen 8 ja 9 artiklan sekä 11 artiklan 2 ja 3 kohdan, sekä katsoo seuraavaa: A. MENETTELY 1. Menettelyn aloittaminen Komissio vastaanotti 4 päivänä marraskuuta 2005 polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun asetuksen (EY) N:o 384/96, jäljempänä "perusasetus', 5 artiklaan perustuvan valituksen, jonka oli tehnyt Eurometaux, jäljempänä 'valituksen tekijä”, suurinta osaa eli tässä tapauksessa yli 50:tä prosenttia tiettyjen volframielektrodien kokonais- tuotannosta yhteisössä edustavan tuottajan puolesta. Valituksessa esitetty näyttö Kiinan kansantasavallasta, jäljempänä Kiina', tulevien tiettyjen volframie- lektrodien polkumyynnistä ja siitä aiheutuneesta merkittävästä vahingosta katsottiin riittäväksi perus- teeksi menettelyn aloittamiselle. Menettely aloitettiin 17 päivänä joulukuuta 2005, jolloin menettelyn aloittamista koskeva ilmoitus julkaistiin Euroopan unionin virallisessa lehdessä (?). 2. Menettelyn osapuolet Komissio ilmoitti menettelyn aloittamisesta virallisesti valituksen tekijälle, toiselle yhteisön tuottajalle, niille vientiä harjoittaville tuottajille, tuojille ja käyttäjille, joita asian tiedettiin koskevan, sekä Kiinan edustajille. Asianomaisille osapuolille annettiin tilaisuus esittää kantansa kirjallisesti ja pyytää saada tulla kuulluiksi menettelyn aloittamista koskevassa ilmoituksessa asetetussa määräajassa. Valituksen tehnyt tuottaja, toinen yhteisön tuottaja, vientiä harjoittavat tuottajat ja tuojat sekä yksi viejien järjestö esittivät kantansa. Mahdollisuus tulla kuulluiksi myönnettiin kaikille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä. (') EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17). (?) EUVL C 322, 17.12.2005, s. 12.